**Osnovna škola Viktora Kovačića Hum na Sutli**

Hum na Sutli 152/1;49231 Hum na Sutli

Tel. 049/341162; 099/3510 650; e-mail: ured@os-vkovacica-humnasutli.skole.hr

**PROVEDBENE UPUTE ZA UČENIKE**

 **U OŠ VIKTORA KOVAČIĆA HUM NA SUTLI**

**Prema Uputama za sprječavanje i suzbijanje epidemije bolesti COVID-19 vezano uz rad predškolskih ustanova, osnovnih i srednjih škola u školskoj godini 2021./2022. (HZZJZ i MZO) te temeljem Modela i preporuka za rad u uvjetima povezanim s COVID-19 (MZO)**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

***Higijena ruku*-**

Potrebno je redovito pranje ruku tekućom vodom i sapunom. Ruke se peru prije ulaska u svoju učionicu, prije jela, nakon korištenja toaleta, nakon dolaska izvana, nakon čišćenja nosa i kada ruke izgledaju prljavo. Za pranje ruku treba koristiti tekuću vodu i sapun.

Nakon pranja ruku sapunom i vodom, ruke treba osušiti papirnatim ručnikom za jednokratnu upotrebu koji se nakon korištenja baca u koš za otpad s poklopcem.

***Dezinfekcija ruku***

Ruke treba dezinficirati najviše dva-tri puta dnevno za učenike od 1. do 4. razreda osnovne škole, na ulazu u školu te u školi. Prednost ima pranje ruku. Za učenike od 5. do 8. razreda osnovne škole te u srednjim školama preporučuje se dezinficijens za ruke u svakoj učionici koja nema tekuću vodu.

Dlanove i područje između prstiju treba protrljati dok se ne osuše, a sredstvo ne treba isprati.

***Fizička distanca***

**Dopušteno je miješanje djece i učenika različitih odgojno-obrazovnih skupina koji su slične dobi i uobičajeno provode školske i izvanškolske aktivnosti zajedno s drugim učenicima i učiteljima pri čemu je obvezno držati najveći mogući razmak, kao i nošenje maske, osim za učenike od 1. do 4. razreda osnovne škole te prilikom sportskih aktivnosti.**

Učenici prilikom prolaska ili boravka u zajedničkim prostorima (predvorje, hodnici, blagovaonica, sportska dvorana) trebaju paziti da nepotrebno ne dodiruju površine ili predmete

**Učenici od 5. do 8. razreda, učitelji predmetne nastave te stručni suradnici moraju nositi maske, ako je razmak u učionicama između učenika manji od 1,5 m. To je preporuka u svim našim učionicama, budući da je broj učenika različit po razrednim odjelima (od 19 do 26).**

***Temperatura i simptomi bolesti***

Roditelji su dužni povremeno izmjeriti tjelesnu temperaturu djetetu te svaki put prilikom znakova koji mogu upućivati na povišenu temperaturu poput malaksalosti, umora, gubitka apetita, neuobičajene pospanosti, crvenila ili bljedila u licu, „staklastih“ ili suznih očiju, glavobolje i trbuhobolje te znakova respiratorne bolesti (kašalj, curenje nosa, grlobolja, bol u uhu). U slučaju povišene tjelesne temperature učenici ne smiju dolaziti u školu.

***Kihanje i kašljanje***

Prilikom kašljanja i kihanja treba prekriti usta i nos laktom ili papirnatom maramicom koja se poslije baca u koš za otpad s poklopcem te oprati ruke. Pri kašljanju i kihanju treba okrenuti lice od drugih osoba te izbjegavati dodirivanje lica, usta i očiju.

***Dodirivanje lica***

Učenici trebaju izbjegavati dodirivanje usta, nosa, očiju i lica.

***Putovanje u školu javnim ili organiziranim prijevozom***

U javnom prijevozu učenici se trebaju pridržavati mjera propisanih za javni prijevoz :

* nošenje maske u autobusu
* održavanje fizičke distance koliko je to moguće,
* sjedenje stalno na istom mjestu,
* grupiranje učenika prema razrednim odjelima.

***Djeca i mladi s teškoćama u razvoju***

Za učenike s teškoćama u razvoju koji imaju osigurane pomoćnike u nastavi ili stručne komunikacijske posrednike nastava se održava u školi uz pridržavanje navedenih epidemioloških mjera.